Na temelju članka 49. stavka 4. Zakona o poljoprivrednom zemljištu (NN 20/18 i 115/18, 98/19), članka 40. Statuta Grada Delnica (SN GD 2/21) Gradsko vijeće Grada Delnica na sjednici, održanoj 28. travnja 2022. godine donosi

**PROGRAM KORIŠTENJA SREDSTAVA OSTVARENIH OD ZAKUPA, PRODAJE, PRODAJE IZRAVNOM POGODBOM, PRIVREMENOG KORIŠTENJA I DAVANJA NA KORIŠTENJE IZRAVNOM POGODBOM POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU GRADA DELNICA U 2022. GODINI**

**Članak 1.**

Ovim Programom utvrđuje se namjensko korištenje sredstava ostvarenih u 2022. godini od raspolaganja poljoprivrednim zemljištem u vlasništvu Republike Hrvatske na području Grada Delnica s osnove: zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom.

**Članak 2.**

(1) Prihod od raspolaganja poljoprivrednim zemljištem planiran je u Proračunu Grada Delnica za 2021. godinu u ukupnom iznosu od 3.800,00 kn i to na sljedeći način:

 1. Prihod od zakupa poljoprivrednog zemljišta u iznosu od 2.800,00 kn

 2. Naknada za prenamjenu poljoprivrednog zemljišta u građevinsko: 1.000,00

 3. Prihod od prodaje zemljišta u vlasništvu RH - nema.

(2) Prihod iz članka 2. stavka 1. ovog programa utrošit će se za podmirenje troškova u vezi sa provedbom Zakona o poljoprivrednom zemljištu i to za dio troškova održavanja poljoprivrednih rudina, kao i katastarsko geodetske izmjere zemljišta, te sređivanje imovinskopravnih odnosa za potrebe provedbe Zakona o poljoprivrednom zemljištu.

**Članak 3.**

Ovaj Program objavit će se u „Službenim novinama Grada Delnica“, a stupa na snagu osmog dana od dana objave.

KLASA: 320-02/22-01/02

URBROJ: 2170-6-40-4-22-1

Delnice, 28. travnja 2022. godine

Gradsko vijeće Grada Delnica

Predsjednica

Ivana Pečnik Kastner, v.r.